“Ósúsúa yə nâ makom wâ ábǔm bə nyoá, hála mə̌ yəm yə̌ wā; ósúsúa yə nâ wabyáli, hála mə tɔ́b yə̌ wā, mə tə́lé wa profɛ́d ású məyɔŋ. 6Ńdɔ madzó ai nyé nâ: “Ǎ, a, a, ǎ Ńtondôbə Zambá, mə nə há təge yə̌m ńkɔ́bɔ, amú mə ngə́lə̄ mɔ́ngɔ́ !” 7Ǹtondôbə nyé ai ma nâ: “Tə wádzó naa: mə ngə́lə̄ mɔ́ngɔ́, amú míńlómán mísə mǎyi wa lóm, wayi kə, ńdɔ̄ fə é mam mə́sə mǎyi wa kad, wayi mɔ́ kɔ́bɔ. 8Tə wakɔn wɔ̌n á mís mábán, amú mǎmēn mə́ nə ai wa, mayi wa kála, anyu Ńtondôbə dílī. 9Ńdɔ Ǹtondôbə a ngásám wɔ́, a nambá ma anyu, nyé ai ma nâ: bibúg byámā bíli mǎfudi wa ânyu. 10Yəmə́ naa, ámōs dī, mə tə́lé wa profɛ́d ású məyɔŋ ai ású bīdzóe, ḿból yə̄ nâ ó tye, o fumiŋi á sí, o tsama, o búgu, o lóŋo, o bɛ̌ fə.